Անվան այլ կիրառումների համար տե՛ս՝ Ալբերտ Սարգսյան (այլ կիրառումներ)

**Ալբերտ Էլվադիկի Սարգսյանը** (ռուս.՝ Альберт Эльвадикович Саркисян, մայիսի 15, 1975, Նալչիկ, Կաբարդա–Բալկարական ԻԽՍՀ, ՌԽԴՍՀ) ռուսաստանյան ծագումով հայ նախկին ֆուտբոլային կիսապաշտպան է։

Ալբերտ Սարգսյանը 1997—2005 թվականներին հանդես է եկել Հայաստանի հավաքականի կազմում, դառնալով 3 գոլի հեղինակ, բոլորն էլ` Ուկրաինայի հավաքականի դեմ խաղերում։ Ֆուտբոլիստը Լոկոմոտիվ ակումբի կազմում դարձել է Ռուսաստանի կրկնակի գավաթակիր, Աթըրաու ակումբի կազմում` Ղազախստանի գավաթակիր։

Ակումբային կարիերա
------------------

Ալբերտ Սարգսյանը պրոֆեսիոնալ ֆուտբոլային կարիերան սկսել է 1992 թվականին՝ Նալչիկի Սպարտակ ակումբում։ Ակումբի կազմում ֆուտբոլիստը խաղադաշտ է դուրս եկել 119 խաղերում (մեկնարկային կազմում` 115 խաղերում) և հեղինակել է 25 գոլ։

Իր արդյունավետ խաղի համար Ալբերտ Սարգսյանը 1997 թվականին տեղափոխվել է Մոսկվայի Լոկոմոտիվ, որի կազմում անցկացրել է չորս ու կես մրցաշրջան։ 1990-ականների երկրորդ կեսին այդտեղ էր հանդես գալիս նաև Հայաստանի հավաքականի մեկ այլ ֆուտբոլիստ` Սարգիս Հովհաննիսյանը։ Թիմի կազմում Ալբերտ Սարգսյանը դարձել է Ռուսաստանի կրկնակի գավաթակիր (2000 և 2001 թվականներին), Ռուսաստանի առաջնության եռակի արծաթե մեդալակիր և երկու անգամ հասել է Գավաթակիրների գավաթի կիսաեզրափակիչ։ Եղել է թիմի առանցքային ֆուտբոլիստներից։

2002 թվականին Ալբերտ Սարգսյանը տեղափոխվել է Տորպեդո, սակայն շուտով վարձավճարով տեղափոխվել է Կիևի Արսենալ։

2003-2009 թվականներին Ալբերտ Սարգսյանը հանդես է եկել Ալանիա, Ամկար, Թերեք, Մոսկվայի Նիկա, ՄՎԴ Ռոսիի, Աթըրաու ակումբներում։ Վերջինի կազմում ֆուտբոլիստը դարձել է Ղազախստանի գավաթակիր։ 2009 թվականին ֆուտբոլիստը գոլ է հեղինակել Լոկոմոտիվ ակումբի և Ռուսաստանի հավաքականի «Լեգենդների հանդիպման» ժամանակ։

2010 թվականին Ալբերտ Սարգսյանը վերադարձել է Լոկոմոտիվ-2։ 2011 թվականին ֆուտբոլիստը հայտարարել է ֆուտբոլային կարիերան ավարտելու մասին։

Մրցելույթներ հավաքականում
-------------------------

Ալբերտ Սարգսյանը հավաքականներում իր մրցելույթներն սկսել է 1990 թվականին՝ մեկ խաղ անցկացնելով ԽՍՀՄ հավաքականի կազմում։

Հայաստանից դուրս ծնված շատ ֆուտբոլիստների նման, Ալբերտ Սարգսյանը ևս Հայաստանի ֆուտբոլի ֆեդերացիայի կողմից հրավիրվել է Հայաստանի հավաքական։ Հավաքականի կազմում իր առաջին հանդիպումը ֆուտբոլիստն անցկացրել է 1997 թվականի մայիսի 7-ին` Ուկրաինայի հավաքականի դեմ խաղում։

Հայաստանի ֆուտբոլի հավաքականի կազմում ֆուտբոլիստը հանդես է եկել մինչև 2005 թվականը և անցկացրել է 33 հանդիպում` ընդամենը խփելով 3 գոլ, երեքն էլ` Ուկրաինայի հավաքականի դարպասը։ Բոլոր երեք գոլերը ֆուտբոլիստը հեղինակել է երկու խաղերում, դրանցից 2-ը խփելով տասնմեկ մետրանոց հարվածներով։

Վիճակագրություն
---------------

### Հավաքական

| Հայաստան Հայաստան |
| --- |
| Տարի | Խաղ | Գոլ |
|
| 1997 | 5 | 0 |
| 1998 | 3 | 0 |
| 1999 | 6 | 0 |
| 2000 | 1 | 0 |
| 2001 | 5 | 0 |
| 2002 | 3 | 1 |
| 2003 | 5 | 2 |
| 2004 | 4 | 0 |
| 2005 | 1 | 0 |
| Ընդամենը | 33 | 3 |

Ձեռքբերումներ
-------------

Ռուսաստան Լոկոմոտիվ
*թիմային.*
* Ռուսաստանի առաջնության արծաթե մեդալակիր **(3)**։ 1999, 2000, 2001:
* Ռուսաստանի առաջնության արծաթե մեդալակիր։ 1998:
* Ռուսաստանի գավաթակիր **(2)**. 2000, 2001:
* Ռուսաստանի գավաթի ֆինալիստ. 1998.
* Գավաթակիրների գավաթի կիսաեզրափակչի մասնակից **(2)**. 1998, 1999:

*անձնական.*
* Ռուսաստանի լավագույն 33 ֆուտբոլիստների ցուցակ. № 2 — 1999 թ. Ռուսաստանի առաջնության։

Ղազախստան Աթըրաու
* Ղազախստանի գավաթակիր. 2009:

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  FBref.com(բազմ․)
3. ↑
4. 1 2
5. ↑
6. ↑
7. ↑
8. ↑
9. ↑  «Արխիվացված պատճենը». Արխիվացված օրիգինալից 2012 թ․ հունիսի 8-ին. Վերցված է 2012 թ․ հունիսի 8-ին.
10. ↑
11. ↑